Оқу ісінің меңгерушісі: Жармуханов А.К

Күні: 07.04.2016 оқу жылы

Сынып: 5 «а» , «ә»

**Сабақтың тақырыбы: Тоғыспалы ықпал**

Сабақтың мақсаты:

**1.Білімділік:** оқушыларға тоғыспалы ықпал туралы лингвистикалық білім беру және жаттығу жұмыстары мен қосымша тапсырмалар арқылы бекіту.

**2.Тәрбиелік:** оқушыларды адамгершілікке еңбекті дәріптеуге ана тілді құрметтеуге тәрбиелеу.

**3.Дамытушылық:** оқушылардың ойлау қабілетін арттыру, дүниетанымдарын кеңейту, фонетикалық талдау жасау дағдыларын дамыту.

Сабақтың типі: аралас

Сабақтың түрі: дәстүрлі

Сабақтың әдіс-тәсілі: түсіндіру, сұрақ-жауап, жаттығу, салыстыру.

Сабақтың көрнекілігі: тақырыпқа байланысты кесте,үлестірмелер.

Пәнаралық байланыс: қазақ әдебиеті

Сабақтың барысы:

**I.Ұйымдастыру кезеңі:** 1.Оқушылармен сәлемдесу

2.Оқушылардың сабаққа қатысын тексеру

3.Оқушылардың зейіндерін сабаққа аудару

**II.Үй тапсырмасын тексеру:**

1. Кейінді ықпал дегеніміз не?

336 – жаттығу.

**ІІІ. Жаңа тақырыпты түсіндіру:** **Тоғыспалы ықпал**

Сөз бен қосымшаның жігінде немесе сөз бен сөздің аралығында дауыссыз дыбыстардың бірін – бірі өзіне ұқсата әсер етуі **дыбыс үндестігі** деп аталады. Мысалы: қаздар (қазтар емес), есептер (есепдер емес), әкеге (әкеке емес), мектебі (мектепі емес), қасығы (қасықы емес).

Дыбыс үндестігі үшке бөлінеді: **1.Ілгерінді ықпал, 2.Кейінді ықпал.3.Тоғыспалы ықпал**

1.Көрші дыбыстардың алғашқысы соңғысын өзіне ұқсата әсер етуін **ілгерінді ықпал** дейміз. (1 2).

**Мысалы:** тас-тан, жаз –ға, адам-нан,

|  |  |
| --- | --- |
| Ашса | Ашша |
| Сәтбек | Сәтпек |
| Алып бер | Алып пер |
| Ақ балық | Ақ палық |
| Құрбы-құрдас | Құрбы-ғұрдас |

***Ілгерінді ықпал*** *бойынша сөздің соңғы дыбысы қатаң**болса, оған жалғанатын қосымша қатаңнан басталады. Сөздің соңғы дыбысы ұяң болса, қосымша ұяңнан, ал соңғы дыбысы дауысты немесе үнді дауыссыз болса , қосымша ұяң не үнді дауыссыздан басталады.*

3.Қатар тұрған екі дыбыстың бір-біріне бірдей ықпал етуін **тоғыспалы ықпал** дейміз.

(1 2).

Мысалы: Шайтанкөл (айтылуы Шайтаңгөл) , тасжарған (ташшарған )

2.Сөз бен қосымшаның жігінде немесе сөз бен сөздің аралығында кейінгі дыбыстың алғашқы дыбысқа әсер етуін **кейінді ықпал** дейміз.

1. 2).

**Мысалы:**

|  |  |
| --- | --- |
| Теп | Теуіп |
| Жап | Жабады,жауып; |
| Сабақ | Сабағы |
| Кітап | Кітабы |
| Жазса | (айтылуы)Жасса |
| Көнбеді | (айтылуы)Көмбеді |

**ІV. Жаңа сабақты бекіту.**

**Тапсырма .Берілген тоғыспалы ықпалдың айтылуымен жаз.**

|  |  |
| --- | --- |
| **Жазылуы :** | **Айтылуы:** |
| **Мен келдім-мең гелдім,** |  |
| Жанқара-Жаңғара, |  |
| Қазанқап-Қазаңғап |  |
| Күн көру-күң гөру |  |
| Есенкелді-Есеңгелді |  |
| Досжан- Дошшан, |  |
| Бесжан-Бешшан, |  |
| Тасжүрек – ташшүрек |  |
| Қан қызыл-қаңғызыл |  |
| Он қой-оң ғой |  |

**1.Оқулықпен жұмыс**

**337-жаттығу. Мәтінді мәнерлеп оқыңдар. (ауызша)**

* **Әңгімедегі кейіпкерлер кімдер?**
* **«Тілдің қасиетін сөз мағынасынан басқа тағы қандай нәрселер білдіреді?» деген сұраққа жауап беріңдер**

**338-жаттығу. Мәтінді сөздердің айтылу нормасын сақтап мәнерлеп оқыңдар.**

* **Айтылуда кейінді, ілгерінді ықпал құбылысы байқалатын сөздерді көшіріп жазыңдар. Тәкәппар сөзінің мағынасын түсіндірме сөздіктен тауып жазыңдар.**
* **Бала бидің даналық сөздерін өз түсініктеріңмен баяндап беріңдер.**

|  |  |
| --- | --- |
| **Кейінді ықпал** | **Ілгерінді ықпал** |
| **Шағында-шақ,** |  |

**V. Сабақты бекіту:**

**Сұрақ жауап**

1. Дыбыс үндестігі дегеніміз не?
2. Дыбыс үндестігі нешеге бөлінеді?
3. Ілгерінді ықпал деген не? Мысалмен дәлелде.
4. Кейінді ықпал деген не? Мысалмен дәлелде.
5. Тоғыспалы ықпал деген не? мысалымен дәлелде
6. **Бағалау**
7. **Үйге тапсырма беру:**

**Тоғыспалы ықпал туралы түсінік**